Kwesi Akwansah Andam

Kwesi Akwansah Andam (15 Disamba 1946 - 14 Disamba 2007) malami ne ɗan ƙasar Ghana kuma tsohon Mataimakin Shugaban Jami'ar Kimiyya da Fasaha ta Kwame Nkrumah.  Ya kasance farfesa a fannin Injiniyanci. Ya rasu a ranar 14 ga watan Disamba 2007 a Asibitin Soja na 37.

 Rayuwar farko da ilimi 
An haifi Farfesa Andam a Ekumfi Atakwaa a tsakiyar ƙasar  Ghana a ranar 15 ga watan Disamba 1946.  Ya samu takardar shaidar kammala karatunsa a makarantar sakandaren fasaha ta Ghana da ke Takoradi a yankin yammacin Ghana. Ya samu digirin farko na Kimiyya a fannin Injiniyanci  a Jami'ar Kimiyya da Fasaha ta Kwame Nkrumah. Farfesa Andam ya sami digirin digirgir a fannin Injiniyancin Kwamfuta (CAD) a Jami'ar Newcastle, Newcastle a Tyne a Burtaniya.

 Sana'a 
A shekarar 1985, an naɗa shi malami a Sashen Injiniyanci na KNUST. Ya zama babban malami a shekarar 1985. Ya zama abokin farfesa a shekarar 1992 kuma cikakken farfesa a shekarar 1997. 

 Mataimakin Shugaban KNUST 
An naɗa Andam a matsayin mataimakin shugaban jami’ar KNUST ta hukumar gudanarwar jami’ar.  Wa'adinsa na shekaru huɗu ya fara a watan Satumba na shekarar 2002 kuma ya ƙare a cikin watan Satumban 2006.

 Rayuwa ta sirri 
Ya auri Farfesa Aba Andam wacce masaniya ce a fannin kimiyya  kuma malama.  Sun haifi 'ya'ya huɗu.  Ya rasu a ranar 14 ga watan Disamba 2007 a Asibitin Sojoji na 37 bayan gajeriyar rashin lafiya.

 Wallafe-wallafe 
Andam ya rubuta litattafai da takardu sama da 100 na kimiyya.

 Manazarta 

Category:Haifaffun 1946
Category:Matattun 2007